
ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 133 (1) 

Μετατροπή της Ανωτέρας Σχολής Αδελφών Νοσοκόμων του Νο¬ 
σοκομείου Παίδων «Η ΑΓΙΑ ΣΟΦΙΑ» ΑΘΗΝΑ σε Μέση Τε¬ 
χνική Επαγγελματική Νοσηλευτική Σχολή στο νυν Περιφε¬ 
ρειακό Γενικό Νοσοκομείο Παίδων Αθηνών «Η ΑΓΙΑ ΣΟ¬ 
ΦΙΑ» και έγκριση του Οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παρ. β του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος 
Υγείας και άλλες διατάξεις» (ΦΕΚ 217/85 τ.Α’). 

2. Τις διατάξεις της παράγρ. 9 του άρθρου 9 του Ν. 1566/ 

85. * 

3. Τη γνώμη του Διοικητικού Συμβουλίου του Νοσοκομείου 
που διατυπώθηκε στο Πρακτικό της 819/22193/22.10.86 συ¬ 
νεδρίασής του. 

4. Την απόφαση του Πρωθυπουργού και Υπουργού των Οικο¬ 
νομικών αριθ. 6474/88 (ΦΕΚ 451/30.6.88 τ.Β' Ανάθεση αρ¬ 
μοδιοτήτων στον Υφυπουργό Οικονομικών Ηλία Παπαηλία). 

5. Την υπ’ αριθ. 549/29.7.1988 γνωμοδότηση του Συμβου¬ 
λίου της Επικράτειας, με πρόταση των Υπουργών, Προεδρίας 
της Κυβέρνησης, Εθνικής Παιδείας και θρησκευμάτων, Υγείας, 
Πρόνοιας και Κοινωνικών Ασφαλίσεων και του Υφυπουργού Οι¬ 


κονομικών, αποφασίζουμε: 

Άρθρο 1 
Μετατροπή 

* 

Η Ανωτέρα Σχολή Αδελφών Νοσοκόμων του Νοσοκομείου 
Παίδων «Η ΑΓΙΑ ΣΟΦΙΑ» μετατρέπεται σε Μέση Τεχνική 
Επαγγελματική Νοσηλευτική Σχολή (Μ.Τ.Ε.Ν.Σ.) διετούς φοί- 
τησης χωρίς οικοτροφείο αποτελούσα παράρτημα του Νοσοκο¬ 
μείου αυτού που τελεί υπό την εποπτεία και τον έλεγχο του 

2 Υπουργείου Υγείας, Πρόνοιας και Κοινωνικών Ασφαλίσεών, 

3 σύμφωνα με τις διατάξεις του Ν.Δ. 683/1948 (περί διπλωμα¬ 
τούχων Αδελφών Νοσοκόμων και Επισκεπτριών) του Ν. 
1566/85 (Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις) και του Ν. 1579/85 
(ρυθμίσεις για την εφαρμογή και ανάπτυξη του Εθνικού Συστή¬ 
ματος Υγείας και άλλες διατάξεις) από τις οποίες διέπεται. 

Άρθρο 2 

Σκοπός 

Σκοπός της Σχολής είναι να προετοιμάζει στα πλαίσια θεωρη¬ 
τικής και πρακτικής εκπαίδευσης Νοσηλευτικό προσωπικό μέσης 
βαθμίδας ικανό να παρέχει νοσηλευτικές υπηρεσίες στους χώρους 
άσκησης του νοσηλευτικού επαγγέλματος. 

Άρθρο 3 

Αριθμός μαθητών 

Οι μαθητές σε κάθε τάξη ή τμήμα της Σχολής δεν μπορούν να 
υπερβαίνουν τους τριάντα πέντε (35). Τάξεις με μαθητές περισσό- 
αότερους από τριάντα πέντε (35) διαιρούνται σε τμήματα (άρθρα 
9 παρ. 8 και 5 παρ. 10 του Ν. 1566/85). 

Άρθρο 4 

Διοίκηση 

Η Σχολή διοικείται από το Διοικητικό Συμβούλιο του Περιφε¬ 
ρειακού Γενικού Νοσοκομείου Παίδων Αθηνών «Η ΑΓΙΑ ΣΟ- 
ΣΟΦΙΑ» στο οποίο και λειτουργεί. 

Άρθρο 5 

Αρμοδιότητες του Διοικητικού Συμβουλίου 

1. Το Δ.Σ. έχει και τις εξής αρμοδιότητες αναφορικά με την 
οργάνωση και λειτουργία της Σχολής. Διοικεί τη Σχολή, διαχει- 
ειρίζεται γενικά κάθε ζήτημα που αφορά στην καλή και εύρυθμη 

λειτουργία αυτής. Ειδικότερα: 

α) Συντάσσει και υποβάλλει προς έγκριση τον κανονισμό της 
Σχολής, όπως και κάθε τροποποίηση ή συμπλήρωση αυτού, στα 
Υπουργεία Προεδρίας της Κυβέρνησης, Οικονομικών, Εθνικής 
Παιδείας και θρησκευμάτων και Υγείας Πρόνοιας και Κοινωνι¬ 
κών Ασφαλίσεων, μετά από εισήγηση της Δ/νσης. 

β) Αποφασίζει για κάθε θέμα που αφορά την κατάσταση του 
προσωπικού της Σχολής και ασκεί την πειθαρχική εξουσία επ’ 
αυτού, σύμφωνα με τις διατάξεις του ΠΔ 611/77 ειδικότερα δε 
με τις κάθε φορά κείμιενες διατάξεις. 

γ) Εισηγείται για έγκριση στο Υπουργείο Υγείας, Πρόνοιας 
και Κοιν. Ασφαλίσεων μετά από εισήγηση της Δ/νσης τον αριθμό 
των μαθητών που θα εισαχθούν στη Σχολή, κάθε σχολικό έτος. 

δ) Διαχειρίζεται εν γένει την περιουσία και τους πόρους της 
Σχολής δια των αρμοδίων της οργάνων. 

ε) Συντάσσει και εγκρίνει κατ’ αρχή το αφορών στη Σχολή κον- 
δύλιο του προϋπολογισμού του Νοσοκομείου, τρεις (3) τουλάχι¬ 
στον μήνες πριν από τη λήξη του οικονομικού έτους και υποβάλ¬ 
λει αυτό μαζί με τον προϋπολογισμό του Νοσοκομείου στην οικεία 
Νομαρχία για έγκριση. 

στ) α. Συντάσσει τον ισολογισμό και απολογισμό του λήξαντος 
έτους για το κονδύλιο του προϋπολογισμού του Νοσοκομείου που 
αφορά τη Σχολή και υποβάλλει αυτούς μαζί με τα λοιπά στοιχεία 
του Νοσοκομείου στη Νομαρχία μιέσα σε τρεις μήνες από τη λήξη 
του οικονομικού έτους που αναφέρεται ο απολογισμός. 

β. Αντίγραφο του απολογισμού για το κονδύλιο του προϋπολο¬ 
γισμού του Νοσοκο|ΐείου που αφορά τη Σχολή μαζί με όλα τα σχε¬ 
τικά λογιστικά στοιχεία διαβιβάζει και στο ελεγκτικό συνέδριο. 

ζ) Αποφασίζει τοι περί της αποδοχής ή μη των υπέρ της Σχο¬ 
λής αφιεμένων κληρονομιών, δωρεών και εισφορών. 

η) Αποφασίζει κατά τις κείμενες διατάξεις περί ανεγέρσεως ή 
κατεδαφίσεως οικοδομών, περί αγοράς και πωλήσεως κινητών, 
ακινήτων και χρεωγράφων, περί τοποθετήσεως κεφαλαίων, περί 
συνάψεως δανείων πάσης φύσεως, δικαιούμενο να παράσχει προς 
ασφάλεια αυτών υποθήκη επί ακινήτων της Σχολής, όπως και 
περί διαθέσεως της κινητής ή ακίνητης περιουσίας της Σχολής. Η 
περί υποθήκης ακινήτων και η περί διαθέσεως περιουσίας της 
Σχολής απόφαση λαμβάνεται δια πλειοψηφίας των (2/3) του συ¬ 
νόλου των μελών του. ·' 

2. Στις συνεδριάσεις του Διοικητικού Συμβουλίου παρίσταται ο 
Διευθυντής της Σχολής άνευ ψήφου και εισηγείται για τα θέματα 
που αφορούν τη Σχολή. 

3. Οι περί της Σχολής αποφάσεις του Διοικητικού Συμβουλίου 
ανακοινώνονται στο Διευθυντή της Σχολής δια κοινοποιήσεως 
αποσπάσματος των σχετικών πρακτικών και είναι αμέσους εκτε¬ 
λεστές. 

Άρθρο 6 

Αρμοδιότητες του Προέδρου του Δ.Σ. 

1. Εκπροσωπεί τη Σχολή στις δικαστικές και εξώδικες υποθέ¬ 
σεις της, διορίζει τους δικαστικούς πληρεξούσιους. 

2. Προσκαλεί τα μέλη του Δ.Σ. στις συνεδριάσεις, καταρτίζει 
με τον Διευθυντή την ημερήσια διάταξη των θεμάτων που είναι 
για συζήτηση και υπογράφει τις προσκλήσεις στις οποίες ορίζεται 
ο τόπος, η ημέρα και ώρα της συνεδρίασης. Στην ημ. διάταξη πε- 
ριέχονται περιληπτικά τα θέματα που θα συζητηθούν. 

3. Υπογράφει με τον Δ/ντή τις σχετικές επιταγές και τα εντάλ¬ 
ματα πληρωμών καθώς και τα έγγραφα για τα οποία δεν έχουν 
εξουσιοδοτηθεί γι’ αυτό ο Δ/ντής ή οι προϊστάμενοι των τμημά¬ 
των. 

4. Ασκεί στο προσωπικό της Σχολής τις αρμοδιότητες που του 
παρέχουν οι νόμοι και συντάσσει τις υπηρεσιακές εκθέσεις του Δ/ 


ντή της Σχολής. 

5. Εκπροσωπεί τη Σχολή ενώπιον πάσης δικαστικής, διοικητι¬ 
κής ή άλλης αρχής ως και στις συναλλαγές αυτής και σε περί¬ 
πτωση που απουσιάζει ή κωλύεται θα αναπληρώνεται από τον 
Αντιπρόεδρο ή άλλο μέρος του Δ.Σ. ο Οποίος ορίζεται από αυτό. 

Άρθρο 7 

Διεύθυνση - Ώρες εργασίας 

Όργανα Διοικήσεως της Σχολής είναι ο Διευθυντής, ο Υπο¬ 
διευθυντής και ο σύλλογος των διδασκόντων (παράγρ. 1 άρθρου 
11 Ν. 1566/85). 

1. Διευθυντής και Υποδιευθυντής ορίζεται, εκπαιδευτικός των 
κλάδων: ΠΕ 14 Εκπαιδευτικός ή ΠΕ 17 Εκπαιδευτικός ή ΠΕ 
18 Εκπαιδευτικός. 

2. Σύλλογος διδασκόντων 

α) Ο Σύλλογος Διδασκόντων της Σχολής αποτελείται από 
όλους τους με πλήρη διδακτική απασχόληση διδάσκοντες στην 
Σχολή με οποιαδήποτε σχέση εργασίας και έχει ως Πρόεδρο το 
Διευθυντή της Σχολής. Το ωρομίσθιο διδακτικό προσωπικό με 
μειωμένο ωράριο διδασκαλίας μετέχει στο Σύλλογο όταν στις συ¬ 
νεδριάσεις του εξετάζονται θέματα της αρμοδιότητάς του. 

Όταν στις συνεδριάσεις του συλλόγου εξετάζονται ειδικά θέ¬ 
ματα μαθητών μετέχουν με δικαίωμα λόγου και δύο εκπρόσωποί 
τους που ορίζονται από το Διοικητικό Συμβούλιο των Μαθητικών 
Κοινοτήτων. 

β) Ο Σύλλογος των Διδασκόντων συνεδριάζει, ύστερα από πρό¬ 
σκληση του Προέδρου του τακτικά τουλάχιστο μία φορά πριν από 
την έναρξη των μαθημάτων, ή μια φορά στο τέλος κάθε τριμήνου 
και έκτακτα, όταν το κρίνει σκόπιμο ο Πρόεδρος ή το ζητήσει εγ- 
γράφως για συγκεκριμένα θέματα τουλάχιστο το ένα τρίτο των 
μελών του. Οι συνεδριάσεις γίνονται μέσα στο ωράριο εργασίας 
και σε καμία περίπτωση σε ώρες διδασκαλίας των μαθημάτων. 

γ) Ο Σύλλογος Διδασκόντων αποτελεί συλλογικό όργανο για 
τη χάραξη κατευθύνσεων για την καλύτερη εφαρμογή της εκπαί¬ 
δευσης και την καλύτερη λειτουργία της Σχολής. Έχει την ευ¬ 
θύνη για την εφαρμογή του ωρολογίου και αναλυτικού προγράμ¬ 
ματος, την υγεία και προστασία των μαθητών, την καθαριότητα 
των σχολικών χώρων και την οργάνωση της σχολικής ζωής. Ιε¬ 
ραρχεί τις σχολικές ανάγκες και φροντίζει γα την αντιμετώπισή 
τους. Αξιοποιεί τις δυνατότητες συνεργασίας ανάμεσα στο διδα¬ 
κτικό προσωπικό και τους κοινωνικούς φορείς του τόπου (άρθρο 
11 ΣΤ του Ν. 1566/85). 

3. Ώρες εργασίας μόνιμου Εκπαιδευτικού Προσωπικού 

α) Οι ώρες εβδομαδιαίας διδασκαλίας και διεξαγωγής πρακτι¬ 
κών ασκήσεων από το εκπαιδευτικό προσωπικό της Σχολής, ορί¬ 
ζονται ως εξής: 

αα. Διευθυντής, ώρες δέκα (10) όταν η Σχολή λειτουργεί με 1 
ή 2 τμήματα, 8 από 3-5, 7 από 6-9 κ.λπ. 

ββ. Υποδιευθυντής, ώρες δέκα τέσσερις (14). 

γγ. Καθηγητές, ώρες είκοσι μία (21), αν έχουν έως έξι έτη 
υπηρεσίας, ώρες δέκα εννέα (19), αν έχουν από έξι μέχρι 12 έτη 
υπηρεσίας και ώρες δέκα οκτώ (18), αν έχουν πάνω από δώδεκα 
έτη υπηρεσίας. 

β) Διδασκαλία με μειωμένο ωράριο δεν επιτρέπεται, εκτός εάν 
η συμπλήρωσή του δεν είναι αντικειμενικά δυνατή οπότε τούτο θα 
συμπληρωθεί με διοικητική εργασία. 

γ) Όλο το εκπαιδευτικό προσωπικό της Σχολής παραμένει 
υποχρεωτικά στη Σχολή στις εργάσιμες ημέρες, πέρα από τις 
ώρες διδασκαλίας, για την προσφορά και άλλων υπηρεσιών που 
συνδέονται με το γενικότερο εκπαιδευτικό έργο, όπως συμμετοχή 
σε γιορταστικές, αθλητικές και πολιτιστικές εκδηλώσεις, ενημέ¬ 
ρωση των γονέων και κηδεμόνων, τήρηση βιβλίων της Σχολής 

και εκτέλεση διοικητικών εργασιών. Κάθε εκπαιδευτικός παρα¬ 
μένει υποχρεωτικά'στη Σχολή, στις εργάσιμες ημέρες πέρα από 
τις ώρες διδασκαλίας, για την εκτέλεση συγκεκριμένου έργου που 
του έχει ανατεθεί, όχι όμως πέρα από έξι (6) ώρες την ημέρα ή 
τριάντα (30) ώρες την εβδομάδα, μέ την επιφύλαξη της παρα¬ 
γράφου 2, έδάφ. β του παρόντος άρθρου. Από τις πρόσθετες αυτές 
υπηρεσίες απαλλάσσονται οι μητέρες παιδιών μέχρι δυό ετών. 

δ) Οι παραπάνω διατάξεις εφαρμόζονται ανάλογα και για το 
εκπαιδευτικό προσωπικό που είναι αποσπασμένο στη Σχολή ή 
υπηρετεί με σχέση εργασίας ιδιωτικού δικαίου. 

Άρθρο 8 
Αλληλογραφία 

Η Σχολή τηρεί δικό της πρωτόκολλο και αλληλογραφεί απ’ ευ¬ 
θείας με κάθε Νομικό ή Φυσικό Πρόσωπο. 

Άρθρο 9 
Πόροι - Δαπάνες 

. 1. Πόροι της Σχολής διατιθέμενοι αποκλειστικά γι’ αυτή είναι: 

α) Οι υπέρ αυτής κληρονομιές, κληροδοσίες, δωρεές εν ζωή 
και αιτία θανάτου, καθώς και πάσης φύσης επιχορηγήσεις νομι¬ 
κών ή φυσικών προσώπων. 

β) Από τόκους, τοκομερίδια μερίσματα, μισθώματα εκποίηση 
ακινήτων ή κινητών της περιουσίας αυτής. 

γ) Κάθε άλλο έσοδο. Σε περίπτωση διαλύσεως της Σχολής το 
τυχόν κεφάλαιο που θα βρεθεί περιέρχεται στο Νοσοκομείο στο 
οποίο λειτουργεί η Σχολή. 

Ως προς τα υπέρ της Σχολής δωρούμενα ή καταλειπόμενα, 
εφαρμόζονται οι διατάξεις του άρθρου 109 του Συντάγματος. 

2. Τα περιουσιακά στοιχεία της τέως Ανωτέρας Σχολής πε¬ 
ριέρχονται στην εκ μετατροπής Μ.Τ.Ε.Ν.Σ. 

3. Όλες οι δαπάνες λειτουργίας και συντηρήσεως της Σχολής 
όπως και η μισθοδοσία του διδακτικού και λοιπού προσωπικού 
αυτής βαρύνουν τον προϋπολογισμό του Νοσοκομείου στο οποίο 
εγγράφονται κάθε χρόνο για το σκοπό αυτό πιστώσεις σε ιδιαί¬ 
τερο φορέα και κωδικούς αριθμούς. 

Άρθρο 10 

Βασική διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συγκροτού¬ 
μενη όπως παρακάτω: 

α) Τμήμα Σπουδών 

β) Τμήμα Διοικητικών και Οικονομικών Υποθέσεων. 

Άρθρο 11 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρεται στα πιο κάτω.θέ¬ 
ματα που κατανέμονται μεταξύ των Τμημάτων όπως παρακάτω: 

α) Τμήμα Σπουδών: Κάθε θέμα που αναφέρεται στην εκπαί¬ 
δευση των μαθητών και την εφαρμογή των εγκεκριμένων προ¬ 
γραμμάτων εκπαιδεύσεως και πρακτικής άσκησης. 

β) Τμήμα Διοικητικών και Οικονομικών Υποθέσεων: θέματα 
οικονομικά, διαχειριστικά, διαδικασίες προμηθειών, γραμμα¬ 
τειακές ανάγκες, ανάγκες λειτουργίας Τηλεφωνικού Κέντρου, 
ανάγκες λειτουργίας Βιβλιοθήκης της Σχολής, θεώρηση του 
γνήσιου της υπογραφής και επικύρωση φωτοαντιγράφων, σύμ¬ 
φωνα με τις διατάξεις του αρθ. 14 του Ν. 1599/86. Κάθε θέμα 


που αναφέρεται στην εν γένει μέριμνα των μαθητών της Σχολής. 

Άρθρο 12 
θέσεις προσωπικού 

Στη Σχολή συνιατώνται οι πιο κάτω, θέσεις: 

Α. ΚΑΤΗΓΟΡΙΑ ΠΕ 

1. Κλάδος ΠΕ 14 Εκπαιδευτικός / θέσεις τέσσερις (4). 

2. Κλάδος ΠΕ 17 Εκπαιδευτικός / θέσεις πέντε (5). 

3. Κλάδος ΠΕ 18 Εκπαιδευτικός / θέσεις πέντε (5). 

Οι θέσεις του Κλάδου ΠΕ 14 Εκπαιδευτικού σε περίπτωση 
αδυναμίας κάλυψής τους από πτυχιούχους ΑΕΙ πληρούνται από 
υποψήφιους που έχουν τα προσόντα των Κλάδων ΠΕ 17 Εκπαι¬ 
δευτικού ή ΠΕ 18 Εκπαιδευτικού. Όσο χρόνο οι θέσεις είναι πλη¬ 
ρωμένες από προσωπικό που έχει τα προσόντα των κλάδων ΠΕ 
17 Εκπαιδευτικού ή ΠΕ 18 Εκπαιδευτικού οι θέσεις αυτές ανή¬ 
κουν στους Κλάδους ΠΕ 17 Εκπαιδευτικού ή ΠΕ 18 Εκπαιδευ¬ 
τικού. 

Οι θέσεις του Κλάδου ΠΕ 17 Εκπαιδευτικού, σε περίπτωση 
αδυναμίας κάλυψής τους από Πτυχιούχους 4ετούς φοίτησης 
πληρούνται από υποψήφιους που έχουν τα προσόντα του Κλάδου 
ΠΕ 18 Εκπαιδευτικού. Όσο χρόνο οι θέσεις είναι πληρωμένες 
από προσωπικό που έχει τα προσόντα του Κλάδου ΠΕ 18 Εκπαι¬ 
δευτικού οι θέσεις αυτές ανήκουν στον Κλάδο ΠΕ 18 Εκπαιδευ¬ 
τικό. ■ < 

Στο σύνολο των πιο πάνω οργανικών θέσεων περιλαμβάνονται 
και μία θέση Διευθυντή και μία θέση Υποδιευθυντή. 

Β. ΚΑΤΗΓΟΡΙΑ ΤΕ ; , ■ 

Κλάδος ΤΕ Επιμελητών θέση μία, (1). 

Οι λοιπές ανάγκες της Σχολής σε Διοικητικό, Λογιστικό, Τε¬ 
χνικό, Βοηθητικό κλπ. Προσωπικό και μέχρι της συστάσεως 
αντιστοίχων θέσεων στη Σχολή καλύπτονται από προσωπικό του 
Νοσοκομείου στα πλαίσια του οποίου λειτουργεί η Σχολή ανά¬ 
λογα με τις δυνατότητές του. , · 7 -... 

Γ. Οι θέσεις του λοιπού Διοικητικού - Τεχνικού - Βοηθητικού 
κλπ. Προσωπικού (πλην του Εκπαιδευτικού) της μετατρεπόμενης 
Σχολής κατατάσσονται στους οικείους κατά κατηγορία και ειδι¬ 
κότητες κλάδους του Νοσοκομείου των αντιστοίχων θέσεων με- 
ταφερομένων και προστιθέμενων στους αντίστοιχους κλάδους και 
θέσεις που προβλέποντάι από τον Οργανισμό. 

Δ. Οι υπηρετούντες κατά τη Δημοσίευση του παρόντος Π.Δ. 
στις θέσεις της παραγρ. Γ, διατίθενται με απόφαση του οικείου 
υπηρεσιακού Συμβουλίου στη Σχολή; 

Άρθρο 13 

Υπαλληλική Κατάσταση Προσωπικού 

1. Το Εκπαιδευτικό Προσωπικό της Σχολής διέπεται από τις 
διατάξεις του Ν. 1566/85. 

2. Το υπόλοιπο προσωπικό της Σχολής εξομοιώνεται για την 
εν γένει υπαλληλική του κατάσταση με το Νοσηλευτικό Προσω¬ 
πικό του Ιδρύματος στο οποίο λειτουργεί η Σχολή και διέπεται 
από τις εκάστοτε ισχύουσες σχετικές διατάξεις του Υπαλληλικού 
Κώδικα. 

Άρθρο 14 
Προσόντα διορισμού 

1. Τα ειδικά τυπικά προσόντα διορισμού για τούς παρακάτω 
κλάδους που δεν καλύπτονται από το Π.Δ. 194/88 (ΦΕΚ 84/ 
4/6.5.88 τ.Α') καθορισμός των προσόντων διορισμού σε θέσεις 
των Δημοσίων Υπηρεσιών και Νομικών Προσώπων Δημοσίου 
Δικαίου, προσόντα διορισμού ορίζονται τα εξής: 

α) Κλάδος ΠΕ 14 Εκπαιδευτικός πτυχίο Α.Ε.Ι. Σχολής Επι- 

στημών Υγείας Τμήματος Νοσηλευτικής ή ισότιμο πτυχίο αντί- 
στοιχης ειδικότητας Σχολών της αλλοδαπής προτιμουμένων 
εκείνων που έχουν και πτυχίο Παιδαγωγικών σπουδών της ΣΕ- 
ΛΕΤΕ ή πιστοποιητικό σπουδών σε θέματα τεχνικής της εκπαί¬ 
δευσης Σχολών της αλλοδαπής διάρκειας τουλάχιστον ενός 
έτους, με εισαγωγικό Μισθολογικό κλιμάκιο το 16ο και καταλη¬ 
κτικό το Ιο. 

β) Κλάδος ΠΕ 17 Εκπαιδευτικός πτυχίο των πρώην Ανωτέ- 
ρων Σχολών Επισκεπτριών και Νοσοκόμων 4ετούς φοίτησης αρ¬ 
μοδιότητας του Υπουργείου Υγείας Πρόνοιας και Κοιν. Ασφαλί¬ 
σεων ή ισότιμο πτυχίο αντίστοιχης ειδικότητας Σχολών της ημε¬ 
δαπής ή αλλοδαπής προτιμουμένων εκείνων που έχουν και πτυ¬ 
χίο Παιδαγωγικών σπουδών της ΣΕΛΕΤΕ ή πιστοποιητικό 
σπουδών σε θέματα τεχνικής της εκπαίδευσης Σχολών της αλλο¬ 
δαπής διάρκειας τουλάχιστον ενός έτους, με εισαγωγικό Μισθο- 
λογικό κλιμάκιο το 17ο και καταληκτικό το 2ο. 

γ) Κλάδος ΠΕ 18 Εκπαιδευτικός πτυχίο των πρώην Ανωτέ- 
ρων Σχολών Αδελφών Νοσοκόμων 3ετούς φοίτησης αρμοδιότη¬ 
τας του Υπουργείου Υγείας Πρόνοιας και Κοιν. Ασφαλίσεων ή 
πτυχίο ΚΑΤΕΕ ή ΤΕΙ τμήματος Νοσηλευτικής ή ισότιμο πτυχίο 
αντίστοιχης ειδικότητας της αλλοδαπής προτιμουμένων εκείνων 
που έχουν και πτυχίο Παιδαγωγικών σπουδών της ΣΕΛΕΤΕ ή 
πιστοποιητικό σπουδών σε θέματα τεχνικής της εκπαίδευσης 
Σχολών της αλλοδαπής διάρκειας τουλάχιστον ενός έτους, με ει¬ 
σαγωγικό Μισθολογικό κλιμάκιο το 17ο και καταληκτικό το 2ο 
(άρθρο 7 Ν. 1609/ΦΕΚ 86/3.7.86 τ. Α'). 

2. Οι βαθμοί του Εκπαιδευτικού Προσωπικού του παρόντος 
διακρίνονται σε Α', Β', και Γ'. Οι θέσεις όλων των βαθμών είναι 
σε κάθε κλάδο οργανικά ενιαίες. 

Εισαγωγικός βαθμός ορίζεται του Καθηγητή ή Εκπαιδευτικού 
Εργαστηρίων με βαθμό Γ’. Για την προαγωγή των Εκπαιδευτι¬ 
κών όλων των κλάδων στο βαθμό Β', απαιτείται διετής υπηρεσία 
στο βαθμό Γ’ και για την προαγωγή στο βαθμό Α’, εξαετής υπη¬ 
ρεσία στο βαθμό Β. 

3. Κλάδος ΤΕ Επιμελητών. 

Κλάδος ΤΕ Επιμελητών, τα προβλεπόμενα στο άρθρο 9 του 
ΠΔ 194/88 για την ειδικότητα νοσηλευτικής ή επισκεπτών και 
επισκεπτριών υγείας. 

"Αρθρο 15 

Προϊστάμενοι Υπηρεσιών 

1. Της Σχολής προΐσταται ο Διευθυντής. 

Ο Διευθυντής εισηγείται στο Σύλλογο Διδασκόντων της Σχο¬ 
λής κάθε θέμα αναφερόμενο στη λειτουργία της Σχολής πλην των 
θεμάτων της καταστάσεως του προσωπικού της Σχολής. 

2. Του τμήματος Σπουδών προΐσταται υπάλληλος κλάδων ΠΕ 
14, ΠΕ 17 ή ΠΕ 18 της Σχολής. 

3. Του τμήματος Διοικητικών και Οικονομικών Υποθέσεων 
προΐσταται υπάλληλος του κλάδου ΠΕ Διοικητικού - Λογιστικού 
ή ΤΕ Διοικητικού - Λογιστικού ή ΔΕ Διοικητικού - Λογιστικού 
σύμφωνα με τον Ν. 1586/86. 

4. Για την επιλογή του Διευθυντή και Υποδιευθυντή της Σχο¬ 
λής το οικείο υπηρεσιακό Συμβούλιο κρίνει ως το τέλος Φεβρουά¬ 
ριου κάθε δεύτερου έτους τους Εκπαιδευτικούς της Σχολής που 
έχουν τα προσόντα για τις παραπάνω θέσεις, καθώς και 2ετία στο 
βαθμό Α’ έως το τέλος του ίδιου σχολικού έτους. 

’Αρθρο 16 

Κατάταξη Προσωπικού 

1. Το Εκπαιδευτικό Προσωπικό που ήδη υπηρετεί στην μετα- 
τρεπόμενη Σχολή κατατάσσεται: 


α) Στον κλάδο ΠΕ 14 του άρθρου 12 του παρόντος Π. Δ/ 
γματος οι υπάλληλοι του Κλάδου ΠΕ 14 ΑΕΙ τμήματος Νοση¬ 
λευτικής που έχουν τα προσόντα της παραγρ. 1 εδαφ. α του άρ¬ 
θρου 14 του παρόντος. 

β) Στον κλάδο ΠΕ 17 του άρθρου 12 οι υπάλληλοι του Κλάδου 
ΤΕ Αδελφών Νοσ/μων και Επισκεπτριών 4ετούς φοίτησης ή ΤΕ 
Αδελφών Νοσοκόμων 3ετούς φοίτησης (σύμφωνα με το άρθρο 7 
του Ν. 1609/86 ΦΕΚ 86/3.7.86) που έχουν τα προσόντα της 
παραγρ. 1 περ. β του άρθρου 14 του παρόντος. 

2. Η ανωτέρω κατάταξη γίνεται με απόφαση του Δ.Σ. του Νο¬ 
σοκομείου Παίδων «Η ΑΓΙΑ ΣΟΦΙΑ» στο οποίο θα λειτουργήσει 
η Σχολή, εγκρινόμενη από τον Υπουργό Υγείας, Πρόνοιας και 
Κοινωνικών Ασφαλίσεων. 

’Αρθρο 17 

Τροφή - Ιματισμός Μαθητών, Προσωπικού 

1. Στους μαθητές της Σχολής παρέχονται οι διευκολύνσεις που 
αναφέρονται στο άρθρο 43 του Π.Δ. 192/82 (ΦΕΚ 30/3.3.82 
ΤΑ). 

2. Στο προσωπικό της Σχολής παρέχεται πρωινό, πρόγευμα 
και γεύμα, εφόσον η εργασία του παρατείνεται πέρα της 1ης μ.μ., 
δείπνο δικαιούται μόνο αν η εργασία του στη Σχολή παρατείνεται 
πέρα της 6ης μ.μ. 

3. Το Εκπαιδευτικό προσωπικό δικαιούται τέσσερες (4) υπηρε¬ 
σιακές στολές αμέσως μετά την πρόσληψή του, δύο (2) ζευγάρια 
παπούτσια υπηρεσίας μία (1) ζακέττα, δέκα (10) καλτσόν (ετη¬ 
σίους), μία (1) μπέρτα όπως καθορίζεται από τις εκάστοτε διατά¬ 
ξεις με δυνατότητα ανανέωσης μιας στολής κάθε χρόνο. Τα ίδια 
δικαιούται και το Νοσηλευτικό Προσωπικό της Σχολής. Το Εκ¬ 
παιδευτικό Προσωπικό επί πλέον δικαιούται μια στολή εξόδου 
πλήρη (χειμωνιάτικη και καλοκαιρινή), που ανανεώνεται όταν 
αυτό κρίνεται απαραίτητο από τον Διευθυντή. 

4. Το Τεχνικό και Βοηθητικό Προσωπικό δικαιούται στολές 
κατά τα προβλεπόμενα στην παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο 
πιο πάνω προσωπικό της Σχολής παρέχεται για κάλυψη λειτουρ¬ 
γικών αναγκών του Ιδρύματος και δεν αποτελεί μισθό ή άλλου εί¬ 
δους παροχή. 

Άρθρο 18 

Διδακτικό Προσωπικό 

1. Τα στο πρόγραμμα εκπαιδεύσεως προβλεπόμενα μαθήματα 
διδάσκουν: 

α) Το Εκπαιδευτικό Προσωπικό της Σχολής. 

β) Επιτρέπεται η με ωριαία αντιμισθία ανάθεση θεωρητικής 
διδασκαλίας, εργαστηριακών και κλινικών ασκήσεως σε πρό¬ 
σωπα που έχουν τα προβλεπόμενα από το Ν. 1566/85 προσό¬ 
ντα, άρθρα 14, παράγρ. 1, 17, 18, και 19 στις πιο κάτω περι¬ 
πτώσεις. 

αΐ: Όταν οι ώρες θεωρητικής διδασκαλίας, εργαστηριακών 
και κλινικών αισκήσεων είναι περιορισμένες και δεν δικαιολογούν 
το διορισμό μόνιμου εκπαιδευτικού προσωπικού και 

α2. ’Οταν οι κατά το πρόγραμμα ώρες διδασκαλίας δεν καλύ¬ 
πτονται από το μόνιμο εκπαιδευτικό προσωπικό που υπηρετεί στη 
Σχολή. 

γ) Επίσης επιτρέπεται όταν συντρέχουν οι προϋποθέσεις της 
προηγούμενης παραγράφου η ανάθεση θεωρητικής διδασκαλίας, 
εργαστηριακών και κλινικών ασκήσεων και στο μόνιμο εκπαιδευ¬ 
τικό προσωπικό της Σχολής, μέχρι (10) ώρες εβδομαδιαίως, με 
ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


για κάθε αχολικό έτος, μετά από εισήγηση της Διεύθυνσης, με λίσεων 
απόφαση του Διοικητικού Συμβουλίου του Νοσοκομείου και που 
εγκρίνεται από το Υπουργείο Τγείας, Πρόνοιας και Κοινωνικών 
Ασφαλίσεων. 


και του Υφυπουργού Οικονομικών. 

Άρθρο 22 


3. Το πιο πάνω οριζόμενο διδακτικό προσωπικό πρέπει να 
ακολουθεί το υπό των Υπουργείων, Υγείας Πρόνοιας και Κοινω¬ 
νικών Ασφαλίσεων και Εθνικής Παιδείας και Θρησκευμάτων ορι¬ 
ζόμενο αναλυτικό πρόγραμμα μαθημάτων, ολοκληρώνοντας τις 
παραδόσεις των σχετικών μαθημάτων μέσα στις τασσόμενες προ¬ 
θεσμίες. 

4. Στο υπό στοιχεία (β) και (γ) της πρώτης παραγράφου διδα¬ 
κτικό προσωπικό παρέχεται αντιμισθία κατά ώρα διδασκαλίας ή 
διενεργουμένων εξετάσεων ίση προς το 1/90 των πάσης φύσεως 
αποδοχών του εισαγωγικού μισθολογικού κλιμακίου του αντί- 
στοιχού κλάδου, χωρίς προσαυξήσεις οικογενειακών βαρών σύμ¬ 
φωνα με τα προβλεπόμενα στο άρθρο 14 του Ν. 1566/85. 

5. Οι ώρες εβδομαδιαίας διδασκαλίας και διεξαγωγής εργα¬ 
στηριακών και κλινικών ασκήσεων του προσωπικού των εκπαι¬ 
δευτικών κλάδων, ΠΕ 14, ΠΕ 17 και ΠΕ 18 ορίζονται κατά τα 
προβλεπόμενα στο άρθρο 14 παράγραφος 13 του Ν. 1566/85. 

6. Το προσωπικό των εκπαιδευτικών κλάδων ΠΕ 14, ΠΕ 17 
και ΠΕ 18 δικαιούται κανονικής άδειας κατά την περίοδο των 
σχολικών διακοπών εφαρμοζομένων των περί απουσίας των Εκ¬ 
παιδευτικών κειμένων διατάξεων. Για το υπόλοιπο προσωπικό 
της Σχολής ισχύουν οι περί κανονικών, αναρρωτικών, κλπ. 
αδειών διατάξεις του Υπαλληλικού Κώδικα. 

Άρθρο 19 
Μετεκπαίδευση 

1. Για τη μετεκπαίδευση του Εκπαιδευτικού Προσωπικού 
έχουν ανάλογη εφαρμογή οι διατάξεις του άρθρου 30 του Ν. 
1566/85 (ΦΕΚ 167). 

2. Για το υπόλοιπο προσωπικό εφαρμόζονται οι εκάστοτε ισχύ- 
ουσες διατάξεις για μετεκπαίδευση των μόνιμων δημόσιων υπαλ¬ 
λήλων. 

Άρθρο 20 
Σήμα 

1. Οι απόφοιτοι της Σχολής υποχρεούνται να φέρουν σε ώρα 
υπηρεσίας επί του στήθους, αριστερά το διακριτικό σήμα της Σχο- 
χολής τους, το οποίο απονέμεται σ’ αυτούς μαζί με το πτυχίο 
τους. 

2. Το διακριτικό σήμα της Σχολής είναι μεταλλική πλάκα της 
οποίας το μέγεθος, σχήμα και απεικόνιση καθορίζονται μια φορά 
με απόφαση του Διοικητικού Συμβουλίου του Νοσοκομείου και με 
προηγούμενη εισήγηση της Διεύθηνση της Σχολής. 

3. Στο πίσω μέρος του σήματος αναγράφεται ο αριθμός του 
Μητρώου της Σχολής. 

Άρθρο 21 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχο¬ 
λής, ρυθμίζει τις λεπτομέρειες εφαρμογής του παρόντος. 

2. Ο κανονισμός αυτός συντάσσεται από το Δ.Σ. μετά από 
γνώμη της Διεύθυνσης της Σχολής και υποβάλλεται προς 
έγκριση στους Υπουργούς Προεδρίας της Κυβέρνησης, Εθνικής 
Παιδείας και Θρησκευμάτων, Υγείας, Πρόνοιας και Κοιν. Ασφα- 


Στολή 

1. Η στολή είναι χρώματος λευκού. 

2. Το σχέδιο καθορίζεται με απόφαση του Δ.Σ. που λαμβάνε- 
ται ύστερα από υπόδειξη της Διεύθυνσης της Σχολής. 

3. Κάθε μαθητής φέρει στο αριστερό άνω τμήμα του θώρακα 
πινακίδα στην οποία αναγράφεται με τα αρχικά η Σχολή και το 
ονοματεπώνυμο του μαθητού. 

Άρθρο 23 

_ Απονομή βραβείων 

1. Καθιερώνεται η απονομή βραβείων στους τελειόφοιτους της 
Σχολής κατά τη λήψη του πτυχίου. 

2. Κάθε χρόνο με κοινή απόφαση του Δ.Σ. του Νοσοκομείου 
και της Διεύθυνσης ορίζεται ο αριθμός των αποφοίτων της Σχο¬ 
λής στους οποίους απονέμεται χρηματικό βραβείο καθώς και το 
ύψος σε δραχμές του κάθε βραβείου. 

Τα χρηματικά βραβεία απονέμονται δι’ αποφάσεως,της Δ/ 
νσης της Σχολής λαμβανομένης με βάση τη γενική βαθμολογία 
και το επίπεδο διαγωγής του μαθητού. 

3. Η πίστωση για τη δαπάνη της καταβολής των βραβείων 
τούτων αναγράφεται ως τακτικό έξοδο στον προϋπολογισμό του 
Νοσοκομείου η δε καταβολή του γίνεται με ειδικό χρηματικό 
ένταλμα. 

4. Έπαινος χορηγείται κατά .τη διαδικασία της παραγρ. 2 του 
παρόντος. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του.παρόντος Προεδρι-, 
κού Διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ ' 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠ. ΚΑΚΛΑΜΑΝΗΣ Γ. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 134 (2) 

Οργανισμός του Οδοντιατρικού Συλλόγου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. της παρ. 5 του άρθρου 24 του Νόμου 1558/85 «Κυβέρ¬ 
νηση και Κυβερνητικά Όργανα» (ΦΕΚ Α’ 137/26.7.85). 

β. του άρθρου 17 του Νόμου 1320/83 «Πρόσληψη στο δημό¬ 
σιο τομέα και άλλες διατάξεις» (ΦΕΚ Α’ 6/11.1.83). 

γ. του άρθρου 9 παρ. ΙΟ.του Νόμου 1586/86 «Βαθμολογική 
διάρθρωση των θέσεων του δημοσίου κ.λπ.» (ΦΕΚ Α’ 37/ 
1.4.86). 

2. Την απόφαση 1002081/89 του Πρωθυπουργού και του 
Υπουργού Οικονομικών, «Ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία» (ΦΕΚ Β’ΤΟ/9.1.89). 

3. Τη γνωμοδότηση 799/1988 του Συμβουλίου της Επικρα- 

τείας, με πρόταση των Υπουργών Προεδρίας της Κυβέρνησης 
χαι Υγείας Πρόνοιας και Κοινωνικών Ασφαλίσεων καθώς και του 
Υφυπουργού Οικονομικών, αποφασίζουμε: 

Άρθρο 1 

Βασική διάρθρωση υπηρεσιών 

Οι υπηρεσίες του Οδοντιατρικού Συλλόγου Θεσσαλονίκης απο¬ 
τελούν Τμήμα που συγκροτείται από τα εξής γραφεία: 
α) Επιστημονικής δραστηριότητας 
β) Διοικητικού και Οικονομικού. 

Άρθρο 2 

Αρμοδιότητες Γραφείων 

Οι αρμοδιότητες του τμήματος, κατανέμονται μεταξύ των 
Γραφείων ως εξής: 

α) Γραφείο Επιστημονικής Δραστηριότητας. 

Τήρηση Μητρώου καθώς και όλα τα θέματα που αναφέρονται 
στην επιστημονική συνδρομή Οδοντιατρικών και Επαγγελματι¬ 
κών Οργανώσεων, στη λειτουργία Βιβλιοθήκης στην έκδοση επι- 
στημονικοκύ περιοδικού. Κάθε θέμα σχετικό με την Ευρωπαϊκή 
οικονομική Κοινότητα, με ανακοινώσεις στον τύπο και με Συνέ¬ 
δρια. 

β) Γραφείο Διοικητικού και Οικονομικού. 

Κάθε θέμα που αναφέρεται στην όλη κατάσταση του προσωπι¬ 
κού του Συλλόγου. Τήρηση Πρωτοκόλλου και Αρχείου, διακί¬ 
νηση αλληλογραφίας και μέριμνα για την οργάνωση και λειτουρ¬ 
γία του Συλλόγου. 

Δακτυλογράφηση και αναπαραγωγή εγγράφων και εντύ¬ 
πων. ' ' 

Όλα τα θέματα τά σχετικά με τη λειτουργία του Διοικητικού 
Συμβουλίου αυτού: ’ 

• Κατάρτιση και παρακολούθηση της εκτέλεσης του προϋπολο¬ 
γισμού. 

Μέριμνα για την, σύμφωνα με τις κάθε φορά ισχύουσες σχετι¬ 
κές διατάξεις, πραγματοποίηση των δαπανών και εκκαθάριση 
των αποδοχών και λοιπών αποζημιώσεων του προσωπικού. Μέ¬ 
ριμνα για την προμήθεια, διαχείριση και συντήρηση των εφοδίων 
και υλικών που απαιτούνται για τη λειτουργία του Συλλόγου. 

Κατάρτιση του απολογισμού και ισολογισμού. Είσπραξη των 
από κάθε αιτία εσόδων και διαφύλαξη των αποδεικτικών στοι¬ 
χείων πάσης υποχρέωσης ή απαίτησης. 

Άρθρο 3 

Διάρθρωση θέσεων 

Οι θέσεις του πάσης φύσεως προσωπικού .του Συλλόγου, ορίζο¬ 
νται κατά Κλάδους και ειδικότητες, όπως παρακάτω: 

Μόνιμες θέσεις: 

- Κλάδος ΠΕ Διοικητικός - Οικονομικός 
Μία (1) θέση 

- Κλάδος ΔΕ Διοικητικός - Λογιστικός 
Μία (1) θέση 

- Κλάδος ΔΕ Δοκτυλογράφων 
Μία (1) θέση 

- Κλάδος ΥΕ Επιμελητών 
Μία (1) θέση 

- Κλάδος ΥΕ Προσωπικού Καθαριότητας 
Μία (1) θέση. 

Προσωρινές θέσεις: 

Μία (1) θέση του Κλάδου ΔΕ Διοικητικού - Λογιστικού. 
Μέχρι της κατά οποιοδήποτε τρόπο καταργήσεως της θέσεως 


αυτής, δεν πληρούται η μόνιμη θέση Κλάδου ΔΕ Διοικητικού - 
Λογιστικού. 

Άρθρο 4 

Προϊστάμενοι Υπηρεσιών 

Του Τμήματος προΐσταται υπάλληλος του Κλάδου ΠΕ Διοικη¬ 
τικού - Οικονομικού ή ΔΕ Διοικητικού - Λογιστικού ο οποίος ει- 
εισηγείται στο Δ.Σ. κάθε θέμα που αφορά στη λειτουργία του Συλ¬ 
λόγου, μονογράφει τα εντάλματα και γραμμάτια είσπραξης και 
πληρωμών του Συλλόγου ως και τους ετήσιους προϋπολογισμό, 
ισολογισμό και απολογισμό. 

Των γραφείων προΐστανται υπάλληλοι των ίδιων ως άνω Κλά¬ 
δων. 

Άρθρο 5 

Καταργούμενες διατάξεις 

Από της ισχύος του παρόντος καταργείται κάθε αντίθετη σχε¬ 
τική διάταξη. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 1 Μαρτίου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 135 (3) 

Σύσταση θέσεων σε Κέντρα Παιδικής Μέριμνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 12 παράγρ. 2 εδ. β’ του Ν. 
1431/84 «Ρύθμιση θεμάτων φορέων κοινωνικής πρόνοιας - 
παιδικής προστασίας και άλλες διατάξεις» (ΦΕΚ 46/84 τ.Α'). 

β. Τις διατάξεις του άρθρου 10 του Ν. 1476/84 «Διορισμός σε 
μόνιμες θέσεις του προσωπικού με σχέση εργασίας ιδιωτικού δι¬ 
καίου του Δημοσίου, των ΝΠΔΔ, των ΟΤΑ και άλλες διατάξεις» 
(ΦΕΚ 136/84 τ.Α’). 

γ. Τις διατάξεις των άρθρων 1, 2, 5 και 7 του Π.Δ. 437/85 
«Καθορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157/85 τ.Α'). 

δ. Τις διατάξεις του άρθρου 24 παράγρ. 5 του Ν. 1558/85 
«Κυβέρνηση και Κυβερνητικά όργανα» (ΦΕΚ 137/85 τ.Α’). 

ε. Τις διατάξεις του άρθρου 17 του Ν. 1320/83 «Πρόσληψη 
στο Δημόσιο Τομέα και άλλες διατάξεις» (ΦΕΚ 6/83 τ.Α'). 

στ. Τις διατάξεις των άρθρων 1, 2, 3, 4 του Ν. 1586/86 
«Βαθμολογική διάρθρωση των θέσεων του Δημοσίου, Ν.Π.Δ.Δ. 
και των Ο.Τ.Α. και άλλες διατάξεις» (ΦΕΚ 37/86 τ.Α'). 

ζ. Την απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων αριθ. 904/88, 
σχετικά με ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων (ΦΕΚ 863/88 τ.Β'). 

η. Την απόφαση του Πρωθυπουργού και του Υπουργού Οικο¬ 
νομικών αριθμ. 1002081/28/2.1.89 «Ανάθεση αρμοδιοτήτων 

στον Υφυπουργό Οικονομικών Ηλία Παπαηλία» (ΦΕΚ 10/ 
9.1.89 τ.Β'). 

θ. Την αριθμ. 395/87 γνωμοδότηση του Συμβουλίου της 
Επικράτειας με πρόταση του Υπουργού Προεδρίας της Κυβέρνη¬ 
σης και των Υφυπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Στα παρακάτω Κέντρα Παιδικής Μέριμνας συνιστώνται οι 
ακόλουθες θέσεις προσωπικού: 

Κλάδος ΔΕ Βοηθών Νοσοκόμων 

α. θέση μία (1) στο Κέντρο Παιδικής Μέριμνας Αρρένων Γρε- 
βενών. 

Κλάδος ΥΕ Προσωπικού Καθαριότητας - Βοηθητικού Προ¬ 
σωπικού 

α. Θέσεις τρεις (3) στο Κέντρο Παιδικής Μέριμνας θηλέων 
Λάρισας. 

β. Θέσεις δύο (2) στα Κέντρα Παιδικής Μέριμνας Αρρένων 
Χανιών και Καλαμάτας. 

γ. Θέση μία (1) στα Κέντρα Παιδικής Μέριμνας Αρρένων 
Φλώρινας, Γρεβενών, Λαμίας, Πάτρας και θηλέων Ιωαννίνων, 
Πάτρας και Ξάνθης. 

δ. θέση μία (1) στα Κέντρα Παιδικής Μέριμνας Αρρένων 
Φλώρινας και Χανιών. 

Κλάδος ΥΕ Βοηθητικού προσωπικού μαγειρείου 

α. θέση μία (1) στα Κέντρα Παιδικής Μέριμνας Αρρένων 
Δράμας, Καλαμάτας, Χανιών, Γρεβενών, Φλώρινας και θηλέων 
Ρόδου. 

Κλάδος ΥΕ Βοηθητικού προσωπικού ραφείου 

α. Θέση μία (1) στα Κέντρα Παιδικής Μέριμνας Λαμίας, Κα¬ 
στοριάς και Λάρισας. 

2. Στον Υφυπουργό Υγείας, Πρόνοιας και Κοινωνικών Ασφα¬ 


λίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΔΙΑΣ, 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΧΡΙΣΤΟΣ ΟΙΚΟΝΟΜΟΥ 
Γ-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 136 (4) 

Τροποποίηση της παραγρ. 1 του άρθρου 5 του Π.Δ. 29/87 «Ερ¬ 
γαστήρια Φυσικοθεραπείας» (ΦΕΚ 8/4.2.87 τ.Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 13 παρ. 2 του Ν.Δ. 775/1970 
«περί οργανώσεως και λειτουργίας Ανωτέρας Σχολής Φυσιοθε¬ 
ραπευτών» (ΦΕΚ 290/70 τ.Α'). 

2. Τηναριθ. 90/3.2.1989 γνωμοδότηση του Συμβουλίου της 
Επικράτειας, με πρόταση του Υπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

Τροποποιείται η παρ. 1 του άρθρου 5 του Π.Δ. 29/87 (ΦΕΚ 
^ 8/4.2.87 τ.Α') ως εξής: ν , 

Η προθεσμία των 2 ετών που τάσσεται στους Φυσιοθεραπευ¬ 
τές που διατηρούσαν Εργαστήρια Φυσικοθεραπείας κατά τη δη¬ 
μοσίευση του εν λόγω Διατάγματος, προκειμένου να συμμορφω¬ 
θούν και να εναρμονισθούν με τα οριζόμενα στο Διάταγμα αυτό, 
παρατείνεται για ένα ακόμη χρόνο. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα- 
Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





